doussié
Store norske leksikon,Teknologi og industri,Industri,Trelast og treforedling,Trevirke
Doussié er navn på treverk fra afrikanske arter i slekta Afzelia som hører til erteblomstfamilien. Det er flere arter i Vest-Afrika som gir trevirke som kalles doussié eller apa. Trevirket har en rekke andre navn, blant annet afrikansk mahogni, men arten er ikke beslekta med ekte mahogni som hører til mahognifamilien. Noen av artene er Afzellia bipindensis og Afzelia africana. Slekta har også representanter i Asia, blant annet Afzelia xylocarpa som også gir verdifullt trevirke som gjerne sammenlignes med merbau.
Kjerneveden er temmelig mørk rødlig-brun og mørkner ytterligere ved lystilgang. Porene er grove, men spredt, oftest fylt med et gult stoff. Tetthet (densitet) ved 15 prosent fuktighet er cirka 0,75 g/cm³. Veden er hard, glatt og sterk, resistent mot syrer. Doussié krymper lite og er stabilt, og er ettertraktet for mange formål, som parkett, møbler, laboratoriebenker og beholdere for kjemikalier.Det gule fargestoffet kan farge av på tekstiler hvis det blir utsatt for fuktighet. Les mer i Store norske leksikon trevirke